Diari Oficial de la Generalitat Valenciana


Sumari del DOGV 6606, del 12-09-2011 (2011/9299)

RESOLUCIÓ de 8 de setembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'Addenda al Conveni de cooperació educativa, subscrit el 30 de novembre de 2009, entre el Consell General del Poder Judicial, el Ministeri de Justícia, la Generalitat, la Universitat de València (Estudi General) i la Fundació Universitat-Empresa de València, per a la realització de pràctiques per estudiants de la Facultat de Dret.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6606

Data del DOGV
:   12-09-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9299


Data del document
:   08-09-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 8 de setembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'Addenda al Conveni de cooperació educativa, subscrit el 30 de novembre de 2009, entre el Consell General del Poder Judicial, el Ministeri de Justícia, la Generalitat, la Universitat de València (Estudi General) i la Fundació Universitat-Empresa de València, per a la realització de pràctiques per estudiants de la Facultat de Dret.  
  
 [2011/9299]  
El Consell General del Poder Judicial, el Ministeri de Justícia, la Generalitat, la Universitat de València (Estudi General), la Fundació Universitat-Empresa de València i la Fiscalia de la Comunitat Valenciana han subscrit, després de la tramitació prèvia reglamentària, l'1 de març de 2011, l'Addenda al Conveni de cooperació educativa, subscrit el 30 de novembre de 2009, per a la realització de pràctiques per estudiants de la Facultat de Dret.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada Addenda, que ha quedat inscrita en el Registre de Convenis de la Generalitat amb el número 0915/2011, i que figura com a annex d'esta resolució.  
  
València, 8 de setembre de 2011.- La directora general del Secretariat del Consell i Relacions amb les Corts: Mª Teresa Lleó Alonso.  
   
  
Addenda al Conveni de cooperació educativa entre el Consell General del Poder Judicial, el Ministeri de Justícia, la Generalitat Valenciana, la Universitat de València (Estudi General) i la Fundació Universidad-Empresa de València, per a la realització de pràctiques per estudiants de la Facultat de Dret  
  
València, 1 de març de 2011  
  
Reunits  
D'una part, Fernando de Rosa Torner, Vicepresident del Consell General del Poder Judicial, i Grabriela Bravo Sanestanislao, ambdós vocals delegats territorials de la Comunitat Valenciana, en representació del Consell General del Poder Judicial, en virtut del que s'ha acordat pel ple de l'esmentat Consell en sessió de 28 d'octubre de 2010.  
D'una altra part, el senyor Francisco Caamaño Domínguez, ministre de Justícia, en virtut de les competències que li atribuïx l'article 12 de la Llei 6/1997, de 14 d'abril, d'Organització i Funcionament de l'Administració General de l'Estat.  
D'una altra part, Rafael Blasco Castany, conseller de Solidaritat i Ciutadania, facultat per a este acte per acord del Consell de 23 de desembre de 2010, en virtut de la delegació de competències conferides per Resolució de 30 de juliol (publicada en el DOCV núm. 6323 de 02.08.2010), de la consellera de Justícia i Administracions Públiques, de conformitat amb el que establixen els articles 17.f) i 28.g) de la Llei 5/1983, de 30 de desembre, del Consell.  
D'una altra part, Esteban Morcillo Sánchez, en la seua condició de rector de la Universitat de València, amb domicili social a València, carrer de la Nau, núm. 2, i CIF núm. 4618001-D, en nom i representació d'esta. Està legitimat per a este acte en virtut de l'article 94.1.d) dels Estatuts de la Universitat de València.  
D'una altra part, Carlos Pascual de Miguel, President del Consell Social de la Universitat de València, en la seua condició de president de la Fundació Universidad-Empresa de Valencia, ADEIT, en virtut del que establix l'article 19 dels seus estatuts inscrits el 14 de febrer de 1990 en el Registre de Fundacions.  
I d'una altra part, Ricard Cabedo Nebot, fiscal superior de la Fiscalia de la Comunitat Valenciana, nomenat per Reial Decret 504/2010, de 30 d'abril, en representació del Ministeri Fiscal, en virtut del que establix l'article 22.4 de la Llei 50/1981, de 30 de desembre, per la qual es regula l'Estatut Orgànic del Ministeri Fiscal, autoritzat pel Fiscal General de l'Estat,  
  
Exposen  
  
Primer. Que el Consell General del Poder judicial, el Ministeri de Justícia; la Generalitat, a través de la Conselleria de Justícia i Administracions Públiques; la Universitat de València (Estudi General), i la Fundació Universitat-Empresa de València, ADEIT, tenen subscrit un conveni amb data de 30 de novembre de 2009 per a la realització de pràctiques formatives per part dels estudiants de la Universitat de València, preferentment els matriculats en la Facultat de Dret, que conduïsquen a completar els seus estudis acadèmics.  
  
Segon. Que les esmentades pràctiques tenen com a objectiu prioritari l'apropament dels estudiants a la realitat judicial des de la perspectiva dels òrgans que tenen atribuïdes funcions judicials, de manera que puguen conéixer el funcionament intern i quotidià de les oficines judicials i els materials de qualsevol tipus a partir dels quals els jutges i tribunals dicten resolucions.  
  
Tercer. Que les pràctiques formatives, sense relació laboral, que poden realitzar els estudiants de la Universitat de València, preferentment els de la Facultat de Dret, en dependències d'òrgans judicials o en la Conselleria de Justícia i Administracions Públiques, se podran desenvolupar també en les fiscalies de la Comunitat Valenciana.  
A proposta del Ministeri Fiscal, òrgan amb personalitat jurídica pròpia integrat amb autonomia funcional en el Poder judicial, segons el que disposa l'article 2 de la Llei 50/1981, de 30 de desembre, modificada per Llei 24/2007, de 9 d'octubre, les parts firmants en virtut de les competències que legalment tenen atribuïdes, acorden subscriure la present addenda, que es regirà per les següents  
  
Clàusules  
  
Única. La present addenda té com a objecte formalitzar l'adhesió de la Fiscalia Superior de la Comunitat Valenciana, al Conveni de cooperació educativa entre el Consell General del Poder judicial, el Ministeri de Justícia, la Generalitat Valenciana, la Universitat de València (Estudi General) i la Fundació Universidad-Empresa de València per a la realització de pràctiques per estudiants de la Facultat de Dret, de 30 de novembre de 2009.  
I en prova de conformitat firmen, huit exemplars a un sol efecte, al lloc i en la data abans indicats.  
  
El vicepresident del Consell General del Poder Judicial: Fernando de Rosa Torner  
  
La vocal del Consell General del Poder Judicial: Gabriela Bravo Sanestanislao  
  
El ministre de Justícia: Francisco Caamaño Domínguez  
  
El conseller de Solidaritat i Ciutadania: Rafael Blasco Castany  
  
La Universitat de València (Estudi General): Esteban Morcillo Sánchez  
  
La Fundació Universidad-Empresa de Valencia: Carlos Pascual de Miguel  
  
La Fiscalia de la Comunitat Valenciana: Ricard Cabedo Nebot